
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης της περιοχής «Κάτω Λίμνη» της 
κοινότητας Ζεφυρίου και τροποποίηση τον» εγκεκριμένου σχεδίου 

σε συνεχόμενη περιοχή. 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου του δήμου Αθηναίων ν. 
Αττικής. 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση πολεοδομικής μελέτης της περιοχής «Κάτω Λίμνη» της κοινό¬ 
τητας Ζεφυρίου και τροποποίηση του εγκεκριμένου σχεδίου σε συνε¬ 
χόμενη περιοχή. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) 
όπως τροποποιήθηκε με το Ν. 1512/1985 «Τροποποίηση και συμπλή¬ 
ρωση πολεοδομικών διατάξεων, ρύθμιση συναφών θεμάτων και θεμά¬ 
των του Ταμείου Νομικών» (ΦΕΚ 4/Α) και ειδικότερα τα άρθρα 6 
(παρ. 1, 4, 5 και 6) και 7 (παρ. 1, 2 και 4). 

2. Τις διατάξεις του Ν.Δ/τος της 17.7.1923 «Περί σχεδίων πόλεων 
κ.λπ.» όπως μεταγενέστερα τροποποιήθηκαν και συμπληρώθηκαν και 
ειδικότερα τα άρθρα 3, 9, 11, 70. 

3. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 6 (παρ. 1), 7, 8, 9 όπως 
τροποποιήθηκαν με τις διατάξεις του Ν. 1647/1986 «Οργανισμός 
Κτηματολογίου και Χαρτογραφήσεων Ελλάδας (ΟΚΧΕ)» (ΦΕΚ 
141/Α) και του Ν. 1772/1988 «Τροποποίηση διατάξεων του Ν. 
1577/1985 «ΓΟΚ» και άλλες σχετικές διατάξεις» (ΦΕΚ 91/Α). 

4. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

5. Την υπ’ αριθ. 78141/3273/13.11.1986 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων «Έγκριση γενι¬ 
κού πολεοδομικού σχεδίου (ΓΠΣ) κοινότητας Ζεφυρίου (ν. Αττικής)» 
(ΦΕΚ 1213/Δ/86) όπως τροποποιήθηκε με την υπ’ αριθ. 40457/ 
2007/25.6.87 απόφαση του Υπουργού Περιβάλλοντος, Χωροταξίας 
και Δημοσίων Έργων (ΦΕΚ 673/Δ). 

6. Την υπ’ αριθ. 48206/2532/88 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων 
«Έγκριση πολεοδομικής προμελέτης της πολεοδομικής ενότητας «2» 
της κοινότητας Ζεφυρίου και του δήμου Αχαρνών (ν. Αττικής)». 


7. Την υπ’ αριθ. Υ.1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

8. Την υπ’ αριθ. Υ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 

1 Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

9. Τις υπ’ αριθ. 67/87, 83/87, 93/87, 101/87, 104/87, 
111/87 και 112/87 γνωμοδοτήσεις του κοινοτικού συμβουλίου Ζεφυ¬ 
ρίου. 

10. Την υπ’ αριθ. 9/1988 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος Νομαρχίας Δυτικής Αττικής. 

11. Την υπ’ αριθ. 515/1988 γνωμοδότηση .του Συμβουλίου της 
Επικράτειας, με πρόταση του Αναπληρωτή Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

Εγκρίνεται: 

α) το πολεοδομικό σχέδιο της περιοχής «Κάτω Λίμνη» της κοινότη¬ 
τας Ζεφυρίου (ν. Αττικής) με τον καθορισμό οικοδομήσιμων χώρων, 
οδών, πεζοδρόμων, κοινοχρήστων χώρων, χώρων κοινοχρήστου πρασί¬ 
νου, στάθμευσης αυτοκινήτου, χώρου παιδικής χαράς, αθλοπαιδειών, 
παιδικού σταθμού - νηπιαγωγείου, πλατείας και 

β) η τροποποίηση του εγκεκριμένου ρυμοτομικού σχεδίου στα όρια 
σύνδεσής του με την περιοχή επέκτασης και ειδικότερα στην οδό Εθνι¬ 
κής Αντίστασης με τη μετατόπιση της ρυμοτομικής γραμμής και τη δη¬ 
μιουργία οικοδομήσιμων χώρων, οδών, πεζοδρόμων, όπως οι παρα¬ 
πάνω ρυθμίσεις φαίνονται στα σχετικά δύο (2) χρωματισμένα πρωτό¬ 
τυπα διαγράμματα σε κλίμακα 1:1000 που θεωρήθηκαν από τον Προϊ¬ 
στάμενο της Διεύθυνσης Τοπογραφικών Εφαρμογών με την υπ’ αριθ. 
57986/1988 πράξη του και που συνοπτικά τους αντίτυπα δημοσιεύο¬ 
νται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα ο πολεοδομικός 
κανονισμός της περιοχής της οποίας το πολεοδομικό σχέδιο εγκρίνεται 
με το άρθρο 1 παράγρ. α του παρόντος και καθορίζονται οι όροι και πε¬ 
ριορισμοί δόμησης της περιοχής της οποίας τροποποιείται το σχέδιο με 
το άρθρο 1 παράγρ. β του παρόντος. 

Άρθρο 3 

Στους οικοδομήσιμους χώρους της παραπάνω περιοχής επιτρέπονται 
οι νοήσεις γενικής κατοικίας όπως προσδιορίζονται από το άρθρο 3 του 
23*2.87 Π.Δ/τος (ΦΕΚ 166/Δ/87). 

Άρθρο 4 

α. Στο πρόσωπο των οικοπέδων οικοδομημένων ή μη, που βρίσκο¬ 
νται στην περιοχή, της οποίας εγκρίνεται το σχέδιο, επιβάλλεται προκή¬ 
πιο πλάτους τριών (3), τεσσάρων (4) και πέντε (5) μέτρων. 

β. Στο πρόσωπο των οικοπέδων οικοδομημένων ή μη, που βρίσκο- 

νται στην περιοχή της οποίας τροποποιείται το σχέδιο επιβάλλεται προ¬ 
κήπιο πλάτους τριών (3) και τεσσάρων (4) μέτρων, όπως φαίνεται στα 
σχετικά διαγράμματα. 

Άρθρο 5 

Α. Τα ελάχιστα όρια εμβαδού και προσώπου και οι λοιποί όροι και 
περιορισμοί δόμησης των οικοπέδων καθορίζονται ως εξής: 

1. Ελάχιστο πρόσωπο: δέκα (10) μίτρα. 

Ελάχιστο εμβαδόν: διακόσια πενήντα (250) τ.μ. 

2. Κατά παρέκκλιση της προηγουμένης παραγράφου θεωρούνται άρ¬ 
τια και οικοδομήσιμα τα οικόπεδα εφόσον α) έχουν κατά τη δημοσίευση 
του παρόντος διατάγματος: 

- Ελάχιστο πρόσωπο: επτά (7) μέτρα. 

Ελάχιστο εμβαδόν: εκατόν είκοσι (120) τ.μ. 

β) Προκύπτουν από την οριστική πράξη εφαρμογής της πολεοδομι- 
κής μελέτης και έχουν: 

- Ελάχιστο πρόσωπο: επτά (7) μέτρα. 

- Ελάχιστο εμβαδόν: εκατόν είκοσι (120) τ.μ. 

3) Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον α) στο οι¬ 
κοδομήσιμο τμήμα τους εγγράφεται κάτοψη κτιρίου με ελάχιστη επιφά¬ 
νεια πενήντα (50) μ 2 και ελάχιστη πλευρά πέντε (5) μέτρα και β) δεν δη- 
μιουργήθηκαν από κατάτμηση που έγινε κατά παράβαση των διατά¬ 
ξεων του από 22.6.83 Π.Δ/τος «Καθορισμός ζώνης οικιστικού ελέγχου 
(ΖΟΕ) και κατωτάτου ορίου κατάτμησης σε ολόκληρη την εκτός σχε¬ 
δίου και εκτός ορίων οικισμών προϋφισταμένων του 1923 περιοχή του 
ν. Αττικής» (ΦΕΚ 284/Δ). 

4. Μέγιστο ποσοστό κάλυψης: εβδομήντα τοις εκατό (70%) της επι¬ 
φάνειας των οικοπέδων. 

5. Συντελεστής δόμησης: οκτώ δέκατα (0,8). 

6. Κατ’ εξαίρεση της προηγουμένης παραγράφου 5 ορίζεται συντελε¬ 
στής δόμησης ένα και είκοσι (1,20) για οικόπεδα εμβαδού μικρότερου 
των 150 τ.μ. εφόσον η συνολική επιφάνεια ορόφων δεν υπερβαίνει τα 
120 μ2 μέτρα. Η εξαίρεση αυτή έχει εφαρμογή μόνο σε οικόπεδα που 
έχουν προκόψει από κατάτμηση μέχρι της 10.3.82 αφού αφαιρεθεί το 
εμβαδόν της εισφοράς σε γη σύμφωνα με το Ν.1337/1983. 


7. Μέγιστο επιτρεπόμενο ύψος των κτιρίων: εννέα (9) μέτρα. 

8. Οι όροι και περιορισμοί δόμησης των χώρων παιδικού σταθμού, 
νηπιαγωγείου και αθλοπαιδειών καθορίζονται ως εξής: 

α) Χώρος παιδικού σταθμού-νηπιαγωγείου. 

- Συντελεστής δόμησης: πέντε δέκατα (0,5). 

- Μέγιστο επιτρεπόμενο ύψος των κτιρίων: επτά και μισό (7,5) μέ¬ 
τρα. 

- Τα ανεγερθησόμενα κτίρια πρέπει να απέχουν από τα όρια του χώ¬ 
ρου τουλάχιστον τέσσερα (4) μέτρα. 

β) Χώρος αθλοπαιδειών (επιτρέπονται μόνο βοηθητικοί χώροι απο¬ 
θηκών και αποδυτηρίων). 

- Συντελεστής δόμησης: πέντε εκατοστά (0,05). 

- Μέγιστο επιτρεπόμενο ύψος των κτιρίων: πέντε (5) μέτρα. 

- Τα ανεγερθησόμενα κτίρια πρέπει να απέχουν από τα όρια του χώ¬ 
ρου τουλάχιστον τέσσερα (4) μέτρα. 

β) Χώρος αθλοπαιδειών (επιτρέπονται μόνο βοηθητικοί χώροι απο¬ 
θηκών και αποδυτηρίων). 

- Συντελεστής δόμησης: πέντε εκατοστά (0,05). 

- Μέγιστο επιτρεπόμενο ύψος των κτιρίων: πέντε (5) μέτρα. 

- Τα ανεγερθησόμενα κτίρια πρέπει να απέχουν από τα όρια του χώ¬ 
ρου τουλάχιστον τέσσερα (4) μέτρα. 

Άρθρο 6 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. , 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 15 Σεπτεμβρίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛ. ΥΠΟΥΡΓΟΣ 
ΠΕΡΙΒ/ΝΤΟΣ. ΧΩΡ/ΞΙΑΣ ΚΑΙ ΔΗΜ. ΕΡΓΟΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

( 2 ) 

Έγκριση μεταφοράς συντελεστή δόμησης διατηρητέου ακινήτου που 

βρίσκεται εντός του ρυμοτομικού σχεδίου του δήμου Αθηναίων ν. 

Αττικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν.880/1979 «Περί καθορισμού ανωτάτου 
ορίου συντελεστού δομήσεως κ.λπ.» (ΦΕΚ 58/Α) και ειδικότερα το άρ¬ 
θρο 2. 

2. Τις διατάξεις του π.δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του 
Ν.860/1979» (ΦΕΚ 138/Α), όπως τροποποιήθηκε με τα από 
19.6.1987 π.δ/γμα (ΦΕΚ 592/Δ). 

3. Τις διατάξεις του π.δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το ν.880/1979» (ΦΕΚ 
164/Α) όπως τροποποιήθηκε με το υπ’ αριθ. 367/1987 π.δ/γμα 
(ΦΕΚ 163/Α). 

4. Τις διατάξεις του Ν.1032/1980 «Περί συστάσεως Υπουργείου 
Χωροταξίας, Οικισμού και Περιβάλλοντος» (ΦΕΚ 57/Α) και ειδικό¬ 
τερα τα άρθρα 2, 3 και 7. 

5. Τις διατάξεις του ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

6. Την υπ’ αριθ. Υ.1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής 'Αμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

7. Την υπ’ αριθ. Υ.1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

8. Την υπ’ αριθ. 6885/1988 πράξη συνέναισης των Ηρώς και 
Αντωνίου Πασχάλη, κατοίκων Αθηνών αποκλειστικών κυρίων του πα¬ 
ρακάτω περιγραφομένου ακινήτου. 

9. Την υπ’ αριθ. 28419/4597/88 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων για προ¬ 
έγκριση της σχετικής τεχνικής μελέτης. 

10. Την υπ’ αριθ. συν. 17 πρ. 170/1988 γνωμοδότηση του Κεντρι¬ 


κού Συμβουλίου Χωροταξίας, Οικισμού και Περιβάλλοντος, μετά από 
πρόταση του Αναπληρωτή Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1 

Εγκρίνεται η μεταφορά συντελεστή δόμησης του διατηρητέου ακινή¬ 
του (βαρυνόμενου) που βρίσκεται επί της οδού Αριστοτέλους 102 του 
ρυμοτομικού σχεδίου του δήμου Αθηναίων (Ν. Αττικής) και του οποίου 
την αποκλειστική κυριότητα έχουν οι παραπάνω συναινούντες στη μετα¬ 
φορά του συντελεστή δόμησης όπως το βαρυνόμενο ακίνητο φαίνεται με 
στοιχεία Α Β Γ Δ στο σχετικό πρωτότυπο διάγραμμα σε κλίμακα 1:200 
που θεωρήθηκε από τον Προϊστάμενο της Διεύθυνσης Τοπογραφικών 
Εφαρμογών με την υπ’ αριθ. 82542/1988 πράξη του και που συνο¬ 
πτικό του αντίτυπο δημοσιεύεται με το παρόν διάταγμα. 

Τα ειδικότερα στοιχεία του βαρυνομένου ακινήτου και της μεταφοράς 
του συντελεστή δόμησης είναι τα εξής: 

Εμβαδόν οικοπέδου 244,82' μ2 

Ποσοστό κάλυψης 70% 

Συντελεστής δόμησης της περιοχής βάσει του οποίου πραγματοποιεί¬ 
ται η μεταφορά 4,2 

Δομήσιμες επιφάνειες που αντιστοιχούν σ’ αυτό είναι 244,82 X 4,2 
= 1028,24 τ.μ. και ο δυνάμενος να πραγματοποιηθεί συντελεστής δό¬ 
μησης είναι 1027,89 τ.μ. 

Δομημένες επιφάνειες 535,32 τ.μ. (178,44 ισόγειο 178,44 α’ όρο¬ 
φος και 178,44 β' όροφος). 

Μεταφερόμενη δομήσιμη επιφάνεια 492,75 (1027,89 - 535,32) 
από ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα των Ηρώς και Αντωνίου Πασχάλη για εμβαδόν 492,75 τ.μ. από 
ορόφους. . ' 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 14 Δεκεμβρίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛ. ΥΠΟΥΡΓΟΣ 
ΠΕΡ/ΝΤΟΣ. ΧΩΡ/ΞΙΑΣ & ΔΗΜΟΣΙΟΝ ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 








